দক্ষিণের মেগা ছবি ‘কাভাচম’-এর টিজার রিলিজ অনুষ্ঠান। মঞ্চ তখন তারকাখচিত। মাইক হাতে দক্ষিণী অভিনেত্রী কাজল অগ্রবাল। একে একে সবাইকে ধন্যবাদ জানাচ্ছেন।
টিজার রিলিজের অনুষ্ঠানে সবাই হাসি মুখেই মঞ্চে আসীন। কাজলের অভ্যর্থনা পর্ব ভালই চলছিল। পরিচালক শ্রীনিবাস, সহ অভিনেতা বেল্লামকোন্ডা ও মেহরিনকেও ধন্যবাদ জানালেন। কিন্তু হঠাৎই সুর কাটল।
যেই তিনি অন্য এক সহ অভিনেতা ছোটা কে নাইডুকে ধন্যবাদ জানিয়ে হাত বাড়ালেন করমর্দনের জন্য, তখনই তৈরি হল অস্বস্তিকর পরিস্থিতি। 
দেখুন সেই ভিডিও:



 

 
 


 


View this post on Instagram

 


 
 
 


 
 


 
 
 


@kajalaggarwal.offl ♥️
A post shared by  KAJAL AGGARWAL ♥️ (@kajalaggarwal.offl) on Nov 12, 2018 at 7:48am PST



ছোটা এগিয়ে এসে কাজলকে পাশ থেকে জড়িয়ে ধরে চুমু খেয়ে ফেললেন। এতে চোখ গোলগোল হয়ে গেল কাজলেরও। অস্বস্তিতে পড়লেও, মুহূর্তের মধ্যে নিজেকে সামলে নেন কাজল।

এই বিষয়ে অন্যান্য খবর

সলমন নিয়ে ‘মিটু’-টুইট ঐশ্বর্যের, জেনে নিন আসল ঘটনা
মি-টু’র বলি এবার স্বয়ং অভিযুক্ত, গলায় ফাঁস লাগিয়েই ঝুলে পড়লেন


তিনি বলে ওঠেন, ‘‘দেখুন চান্স পে ডান্স হয়ে গেল।’’ মঞ্চে উপস্থিত অন্যরা তখন কী করবেন বুঝতে পারছেন না।
এদিকে ছোটা তাঁর নিজের মতো করে ঘটনার বিশ্লেষণ করেন। তিনি কাজলকে বলেন, ‘‘তুমি (কাজল) মেহরিনকে চুমু খেয়েছিলে। আমাকে থামন (সহ অভিনেতা) বলল যে আমি একই কাজ করতে পারব না। আমি বললাম, কেন পারব না। তাই তোমাকে চুমু খেলাম।’’
ততক্ষণে কাজলও খানিকটা অস্বস্তি কাটিয়ে উঠে সাফাই দেন, ‘‘আচ্ছা ছোটা যখন তখন ঠিক আছে। ও আমার পরিবারের একজন।’’
কিন্তু এই ভিডিওটি কাজল ইনস্টাগ্রামে পোস্ট করলে তা ভাইরাল হয়ে যায় নিমেষে। অনেকেই ছোটার চুমু খাওয়ার সমালোচনাও করেন।